น้ำลูกยอมีข้อควรระวังอย่างไร
น้ำลูกยอมีโพแทสเซียมสูงมาก ประมาณ ๕๖ มิลลิกรัมต่อลิตร พอๆ กับน้ำส้ม และน้ำมะเขือเทศ และมีรายงานว่า ผู้ที่เป็นโรคไตวายเรื้อรังกินน้ำลูกยอแล้วมีโพแทสเซียมสูงมากจนเป็นอันตราย จึงไม่ควรบริโภคในคนที่เป็นโรคไต

ในประเทศไทยมีรายงานผลการรักษาผู้ป่วยที่มีอาการและอาเจียน หลังจากฟื้นจากโรคมาลาเรียโดยเทียบกับยาเมโทโคลพาไมด์ (metoclopamide ) และชาจีน พบว่า ต้านการอาเจียนไม่ดีเท่ายาเมโทโคลพาไมด์ แต่ให้ผลดีกว่าในกลุ่มควบคุม แต่เป็นการตากแห้งชงน้ำไม่ใช่กินน้ำคั้นสด

โดยสรุป ลูกยอเป็นผลไม้ที่มีประโยชน์ มีวิตามินซี โพแทสเซียม วิตามินเอสูง มีสารต้านอนุมูลอิสระช่วยชะลอการแก่และต้านมะเร็ง โดยหลักการแล้วน่าจะป้องกันมะเร็งได้บ้าง เหมือนกับการกินผักผลไม้สดทั้งหลาย ตัวน้ำลูกยอมีผลยับยั้งเซลล์มะเร็งชนิด Lewis lung carcinoma แต่มะเร็งชนิดนี้พบได้น้อยมาก การกินน้ำลูกยอไม่มีอันตรายยกเว้นผู้ป่วยโรคไต และเป็นไปได้ว่าลูกยอไทยอาจจะไม่ต่างหรืออาจจะดีกว่า หรือด้อยกว่าของต่างประเทศก็ได้ แต่เป็นพันธุ์เดียวกัน

ลูกยอที่มีไทย เป็นสายพันธุ์จีนัส เป็นตระกูลเดียวกับสายพันธุ์ตาฮิตีที่มีขายทั่วโลก ถือเป็นพันธุ์เดียวกัน อาจมีความแตกต่างกันบ้าง เช่น ทุเรียนหมอนทองกับทุเรียนก้านยาว ลูกยอมีประโยชน์ทางด้านคุณค่าของอาหารที่มีวิตามินซี วิตามินเอ และโพแทสเซียมสูง นอกจากนั้น ลูกยอยังมีสารต้านอนุมูลอิสระ ที่ช่วยชะลอการแก่ของเซลล์ และต้านมะเร็งได้
12.อายุรศาสตร์ (อายุรศาสตร์) - Internal Medicine,25.โภชนวิทยา